**TIRGUS IZPĒTES NOTEIKUMI**

*Video izstrāde medijiem sabiedrības iesaistes kampaņai par koku alejām*

Rīgā, 2025. gada 10.jūlijā

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Ligita Kokaine, tālr. 26586604,e-pasts: ligita.kokaine@kurzemesregions.lv  |

1. **PAKALPOJUMS**
	1. Iepirkuma priekšmets ir Video izstrāde medijiem sabiedrības iesaistes kampaņai par koku alejām saskaņā ar tehnisko specifikāciju projekta Nr. LL-00251 īstenošanas laikā (turpmāk – Iepirkuma priekšmets).
	2. Iepirkuma priekšmets ir aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
	3. Iepirkuma priekšmets tiek finansēts no Interreg VI Latvijas-Lietuvas programmas 2021.-2027.gadam līdzfinansētā projekta Nr. LL-00251 “Koku aleju saglabāšana bioloģiskajai daudzveidībai Kurzemē un Ziemeļlietuvā” (Green Guardians).
	4. Pakalpojuma sniegšanas termiņš: atbilstoši noteikumu 1. pielikumā norādītajam.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir **saimnieciski visizdevīgākais piedāvājums, ņemot vērā zemāko cenu bez PVN**.

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2025. gada 17. jūlija pulksten 12.00,** nosūtot aizpildītu pieteikuma formu (3. pielikums) un papilddokumentus uz e-pastu: ligita.kokaine@kurzemesregions.lv .

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
		2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu precizēšanu un/vai uzlabošanu un iepirkuma līguma noteikumiem.
		3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
		4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
		5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
		6. No iesniegtajiem piedāvājumiem tiks izvēlēts saimnieciski visizdevīgākais piedāvājums. Tirgus izpētes veicējs izvēlas 1. pielikumā aprakstītajiem mērķiem atbilstošāko piedāvājumu ar zemāko cenu.
		7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
		8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
		2. Pasūtītājs norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
		3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
		4. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties.
1. pielikums

**TEHNISKĀ SPECIFIKĀCIJA**

**PROJEKTA APRAKSTS**

Projekta mērķis ir veicināt koku aleju kā bioloģiskās daudzveidības un zaļās infrastruktūras elementu aizsardzību, veicot aleju apzināšanu un inventarizāciju Kurzemē un Ziemeļlietuvā un nodrošinot vietējās pašvaldības ar informāciju un pamatojumu to aizsardzībai un uzturēšanai, kā arī uzlabot zināšanas un īstenot sabiedrības informēšanas pasākumus, kas palielina pašvaldību un sabiedrības līdzdalību bioloģiskās daudzveidības un zaļās infrastruktūras saglabāšanā.

Vairāk par projektu: <https://kurzemesregions.lv/projekti/vides-aizsardziba/greenguardians/>

Detalizēts pakalpojuma apraksts iekļauts darba uzdevumā.

**DARBA UZDEVUMS**

1. 2 video izveide (detaļas saskaņojot ar Pasūtītāju), ievērojot šādus nosacījumus:
	1. Abiem video ir vienāds stils, saturiskais vēstījums par koku alejām, to vērtību un aicinājums sabiedrībai iesaistīties ĢIS aptaujā koku aleju apzināšanai. Ieskatam un idejai Pasūtītājs piedāvā savu redzējumu par video scenāriju (2.pielikums), bet Pretendents ir tiesīgs piedāvāt citu redzējumu vai piedāvāt izmaiņas Pasūtītāja izstrādātajā video scenārijā;
	2. Viens video tiek gatavots Kurzemes mērķauditorijai – tam tiek izmantoti ar dronu filmēti skati no 3-5 dažādām Pasūtītāja norādītām Kurzemes alejām (potenciālās videomateriālā filmējamās alejas - Vecmoku aleja, Jaunmoku aleja, Zūru aleja, Ugāles aleja, Liepu iela Liepājā, Jaunpils aleja), video ir ierunāts latviešu valodā ar subtitriem angļu valodā;
	3. Otrs video tiek gatavots Ziemeļlietuvas mērķauditorijai – tam tiek izmantotiar dronu filmēti skati no 3-5 dažādām Pasūtītāja norādītām Ziemeļlietuvas alejām (potenciālās videomateriālā filmējamās alejas – Daniliškis liepu aleja (koordinātas 55.484721, 24.067577), Rokiškis ozolu aleja (koordinātas 55.9581359, 25.5988298), Biržu (Astravo) apšu aleja (koordinātas 56.2260397, 24.7725686), Paežeriu liepu aleja (koordinātas 55.9641909, 22.7912165)), video ir ierunāts lietuviešu valodā ar subtitriem angļu valodā;
	4. Tekstus latviešu, lietuviešu un angļu valodā nodrošina Pasūtītājs;
	5. Katrs video 45-60 sekundes ilgs;
	6. Video sākumā vai beigās jāievieto atsauce uz projektu un programmu, saskaņā ar Pasūtītāja norādījumiem un programmas prasībām (https://latlit.eu/wp-content/uploads/2024/04/LATLIT-Communication-Guidelines-version-1.pdf). Programmas logo pieejami šeit: <https://latlit.eu/how-to-implement/publicity/>
2. Pakalpojums izpildāms 6 nedēļu laikā, skaitot no Līguma abpusējas parakstīšanas dienas, bet ne vēlāk kā līdz 15.09.2025.

2.pielikums

**Pasūtītāja piedāvātais video scenārijs**

**Video nosaukums*****Kļūsti par aleju detektīvu Kurzemē!*** */* ***Tapk alėjų detektyvu Lietuvoje!***

*Ekrāna teksts sākumā (abās valodās):*

***Alejas – mūsu kopīgā atbildība*** */* ***Alėjos – mūsų bendroji atsakomybė***

*(Fons: dažādas alejas, putni, bērni, ainavas no Kurzemes un Lietuvas)*

***Ierunājamais teksts (1. daļa – ievads):***

*LV:
 Vai esi kādreiz pamanījis aleju?
 Tā nav tikai skaista ainava – tā ir dzīva ekosistēma.
 Mājvieta putniem, kukaiņiem, sikspārņiem.
 Tā dod ēnu, attīra gaisu, un glabā vietas vēsturi.*

*Alejas ir mūsu kopīgais dabas un kultūras mantojums.
 Daudzas no tām stādītas pirms vairāk nekā 200 gadiem.
 Bet mūsdienās tās ir apdraudētas.*

***Teksts ar vizuālajiem kontrastiem (pāreja uz problēmu daļu):***

***Kas apdraud alejas?*** *· Rakšanas darbi bojā sakņu sistēmas
 · Nepareiza kopšana saīsina koku dzīvi
 · Veseli koki tiek nozāģēti bailēs no tā, “kas būs”*

*(Fons: kadri ar izrakumiem pie alejām, zāģēšanu, tukšām, varbūt bojātām alejām)*

***Ierunājamais teksts (2. daļa – risinājumi):***

***Kļūsti par aleju detektīvu!***

* *Palīdzi tās apzināt un saglabāt nākamajām paaudzēm!*
* *Fotografē aleju, pievieno atrašanās vietu un atzīmē to kopējā kartē!*
* *Aizpildi anketu – skenē QR kodu un piedalies kampaņā!*

 (Skenē QR kodu)

***Noslēguma teksti (ierunājums + ekrāna teksts):***

***Aleja ir dzīva.******Sargāsim to – kopīgi. Atbildīgi. Ilgtspējīgi.***

***Iesaisties!***

*(Fons: cilvēki ievada datus telefonā, bērni spēlējas alejā, eksperts pārbauda koku veselību, ainava aizbraucošā skatā kā kustībā - attālinoties)*

***Beigu titri (uz ekrāna):***

***Projekts “Green Guardians” tiek īstenots ar Interreg Latvijas–Lietuvas programmas 2021–2027 atbalstu******Green Guardians logo + Interreg logotipi***

***Papildinājumi, idejas video producēšanai:***

* ***Fona mūzika:*** *dabiska, mierīga (putni, viegls vējš, bērnu čalas)*
* ***Subtitri:***
	+ *LV versijā: angļu subtitri*
	+ *LT versijā: angļu subtitri*
* ***Kadri, ko iekļaut:***
	+ *dažāda veida, vecuma alejas*
	+ *pieaugušie vai bērni staigā alejās*
	+ *cilvēki ar telefoniem pie alejām*
	+ *eksperts pārbauda stumbru, veic mērījumus*
	+ *tuvinājumi jeb piefilmējumi ar kukaiņiem, putniem alejā*
	+ *cilvēki, kas skenē QR kodu un aizpilda anketu*
1. pielikums

**PIETEIKUMS**

*Video izstrāde medijiem sabiedrības iesaistes kampaņai par koku alejām*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs:  |  |
| E-pasts[[5]](#footnote-5): |  |
| Kontaktpersona : |  |
| Telefona numurs:  |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas sniegt pakalpojumus saskaņā ar Tehnisko specifikāciju.

Iesniedzot pieteikumu, pretendents piekrīt, ka Tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu darba uzdevumu.

**Pretendenta piedāvātā risinājuma apraksts** (video montāžas redzējuma apraksts, piemēram, ieteicamie kadri, kā arī video filmēšanas un sagatavošanas laika grafiks):

|  |
| --- |
|   |

**Cena:**

|  |  |  |
| --- | --- | --- |
| **Pozīcija** | **Cena bez PVN, EUR** | **Cena ar PVN, EUR** |
| *Video izstrāde medijiem sabiedrības iesaistes kampaņai par koku alejām* |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar Tirgus izpētes veicēju. [↑](#footnote-ref-5)